Diari Oficial de la Generalitat Valenciana


Sumari del DOGV 9878, del 26-06-2024 (2024/6149)

ACORD de 21 de juny de 2024, del Consell, pel qual s'autoritza una transferència de crèdit entre seccions, del capítol 4 del programa 612F00, Despeses diverses, de la secció Despeses diverses, al capítol 7 del programa 111G00, Gabinet d'Organització, de la Presidència de la Generalitat, per import de 300.000 euros (expedient 05.007/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6149


Data del document
:   21-06-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 21 de juny de 2024, del Consell, pel qual s'autoritza una transferència de crèdit entre seccions, del capítol 4 del programa 612F00, Despeses diverses, de la secció Despeses diverses, al capítol 7 del programa 111G00, Gabinet d'Organització, de la Presidència de la Generalitat, per import de 300.000 euros (expedient 05.007/24). [2024/6149]  
La Generalitat Valenciana, dins de les seues competències, potencia múltiples mesures relatives a la millora dels entorns naturals pròxims a centres urbans o nuclis poblacionals, amb la finalitat de fomentar una major qualitat de vida per als seus ciutadans i assegurar la seua sostenibilitat per a generacions futures.  
Per la seua part, la Comissió Europea ha designat València com a Capital Verda Europea per al 2024, ja que valora el compromís de la ciutat amb la sostenibilitat i l'ecologia urbana, la qual cosa suposa també complir determinats compromisos i objectius de desenvolupament sostenible que impliquen un important esforç per part de les institucions.  
Per això, l'Ajuntament de València ha presentat la sol·licitud a la Generalitat Valenciana, d'una subvenció de caràcter excepcional per un import d'1.000.000 d'euros, destinada a finançar la realització d'un camí per a ciclistes i vianants a desenvolupar entre la urbanització existent del tram XVI del Jardí del Túria i el pont de les Drassanes per la vora dreta del Túria, en compliment del seu compromís amb les mesures de sostenibilitat mediambiental recollides en el Pacte Verd Europeu, actuació d'interés general, així com d'utilitat pública per a la ciutat de València.  
En conseqüència, atés el caràcter excepcional de les ajudes, i acreditant-se les raons d'interés públic, social i humanitari a què es referix l'article 168.1.C) de la Llei 1/2015, d'hisenda pública, del sector públic instrumental i de subvencions, la Presidència de la Generalitat planteja la necessitat de tramitar la concessió de manera directa d'una subvenció amb caràcter excepcional destinada a l'Ajuntament de València, per a l'execució d'un camí per a ciclistes i vianants entre la urbanització existent del tram XVI del Jardí del Túria i el pont de les Drassanes, dins de les actuacions a realitzar en ocasió de la Capitalitat Verda Europea 2024 de la ciutat de València, per un import màxim d'1.000.000 d'euros en el capítol 7 del programa 111G00, Gabinet d'Organització, de la Presidència de la Generalitat, distribuïts en 300.000 euros en l'anualitat 2024 i 700.000 euros en l'anualitat 2025, i a este efecte s'ha aprovat el Decret 63/2024, de 10 de juny, del Consell.  
  
Per al finançament, es proposa la minoració de disponibilitats existents pel mencionat import, de la línia S1573, «Desenvolupament de projectes de marcat interés econòmic i social per a la Comunitat Valenciana», corresponent al programa 612F00, Despeses diverses, capítol 4 de la secció 20, Despeses diverses, atés que no està afecte a compromisos pendents ni a finançament condicionat.  
A este efecte, i en virtut del que es disposa en els articles 168.1.C) de la Llei 1/2015, d'hisenda pública, del sector públic instrumental i de subvencions, així com en el 21 i el 23 de la Llei 8/2023, de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell, prèvia deliberació,  
  
  
ACORDA  
  
Primer  
Autoritzar una minoració de crèdit en l'aplicació G84860504.612F00.4 per import de 300.000 euros, que implica la minoració de la línia de subvenció S1573, «Desenvolupament de projectes de marcat interés econòmic i social per a la Comunitat Valenciana», en l'esmentat import.  
  
Segon  
Autoritzar un increment de crèdit en l'aplicació S23809807.111G00 7 per un import de 300.000 euros, que permet la inclusió d'una nova línia de subvenció de concessió directa 168.1.C), amb les dades descriptives que es detallen a continuació:  
  
Codi: S1661 Denominació línia: Subvenció Ajuntament de València - Capital Verda Europea CAP.7  
Import: 300.000 euros Beneficiari previst: Ajuntament de València  
Forma de concessió:  
concessió directa art. 168.1.C) Llei 1/2015. Descripció i finalitat: finançar l'execució d'un camí per a ciclistes i vianants entre la urbanització existent del tram XVI del Jardí del Túria i el pont de les Drassanes dins de les actuacions de la Capitalitat Verda Europea 2024 de la ciutat de València  
Publicar dades: sí Aportació GV no condicionada: 300.000  
Aportació externa: 0  
  
  
Alacant, 21 de juny de 2024  
  
La consellera secretària,  
Susana Camarero Benítez